বিএনপির এ মুখপাত্র বলেন, বেগম খালেদা জিয়া হাইকোর্ট থেকে জামিন পেলেও তার জামিন স্থগিত করা ঐ চক্রান্তেরই অংশ। সুতরাং বিশ্বের অন্যান্য দেশের নির্দয় স্বৈরশাসকদের রাজনৈতিক প্রতিপক্ষের প্রতি নির্মম আচরণের মতো বাংলাদেশের স্বৈরশাসকও দেশনেত্রীর বিরুদ্ধে নির্দয় আচরণ করে তাকে এক ভয়াবহ পরিণতির দিকে ঠেলতে মারাত্মক চক্রান্তজাল বুনছে। তিনি আরও বলেন, বেগম খালেদা জিয়ার চিকিৎসা ও অসুস্থাকে আড়াল করতে সরকারের ফন্দিফিকির বন্ধ করে তার নিজস্ব চিকিৎসকদের দিয়ে চিকিৎসাসেবা প্রদান করার জোর দাবি জানাচ্ছি। অবিলম্বে দেশনেত্রীকে তার পছন্দানুযায়ী রাজধানীর ইউনাইটেড হাসপাতালে চিকিৎসা দেয়ার জন্য আবারও জোর দাবি জানাচ্ছি।